ArabovMK/tajik-wikipedia-corpus huggingface dataset:
Озод Аминзода

Озод Аминзода — шоир, нависанда, узви Иттифоқи нависандагони Тоҷикистон Зиндагинома Озод Аминзода (Аминова Озод) 1 октябри соли 1933 дар шаҳри Хуҷанд, дар хонадони шоир ва тарҷумони моҳир Муҳиддин Аминзода, чашм ба олами ҳастӣ кушодааст. Соли 1958, баъди хатми Донишкадаи давлатии омӯзгории Ленинобод ба номи С.М. Киров соле чанд дар мактаби 49 ноҳияи Хуҷанд аз фанни забон ва адабиёти тоҷик дарс гуфтааст. Солҳои 1971-1987 дар рӯзномаи вилоятии "Ҳақиқати Ленинобод" мудири шуъба, аз соли 1987 то давраи ба нафақа баромаданаш раиси шуъбаи Ленинободи Бунёди фарҳанги Тоҷикистон будааст. Фаъолияти эҷодиаш аз солҳои донишҷӯӣ оғоз ёфта, дар тӯли умраш чандин маҷмӯаи шеърашро пешкаши хонандагон гардондааст. Дар ҳайъати нависандагони СССР ба аксари ҷамоҳири шӯравӣ ва бисёр мамлакатҳои хориҷӣ, аз ҷумла, Фаронса, Олмон, Булғория, Арабистон ва Эрон сафар кардааст. Аз соли 1965 узви Иттифоқи нависандагони Тоҷикистон аст. Озод Аминзода 7 июни соли 2009 аз олам даргузашт. Эҷодиёт Мавзӯи эҷоди шоира набзу рӯҳи замона буда, армонҳои наҷиби давлатдорӣ, рисолати пешвоёни замона ва характери мардуми одиро моҳирона баён кардааст. Тасвири зебоиҳои диёр, урфу одати муҳассани мардум ва падидаҳои хуҷастаи зиндагӣ дар осораш мақоми асосӣ доранд. Китобҳои шоира "Сатрҳои нахустин", "Бо ёди ту", "Чашми бедор", "Дилбари саҳро", "Пайроҳаи сабз", "Сипос", "Ёди ширин", "Неспящие глаза" ва "Зелёная тропинка" (Маскав) мақбули ҳама гардидаанд. Соли 2003, ба муносибати 70-солагии зодрӯзи шоира, китоби ашъори ӯ "Дунёи дил" интишор ёфтааст, ки нуқли офаридаҳояшро дар бар дорад. Ҷоизаҳо.
Озод аз зулм

дар ҳаракати ҳуқуқи ҳайвонот истилоҳест, ки одатан барои тамғаи маҳсулот ё фаъолиятҳое истифода мешавад, ки нишон медиҳанд, ки он ба ҳайвонот зарар надорад. 1 Ин маҳсулоте мебошанд, ки дар ҳайвонот санҷида нашудаанд ё аз узвҳои ҳайвонот сохта нашудаанд.Тадқиқоти ҳайвонот нисбат ба ҷонибдорони ҳуқуқи ҳайвонот бераҳмона аст ва ин озмоишҳо аксар вақт дардовар буда, ҳар сол боиси марг ва марги миллионҳо ҳайвон мегарданд. 2 3 4.
Озодагон

Озодагон — деҳа дар ҷамоати деҳоти Хурмии ноҳияи Панҷакент. Аз Озодагон то маркази шаҳр 4 км. Аҳолиаш 3334 нафар, тоҷикон.
Озода (деҳа, н. Ваҳдат)

Озода — деҳа дар ҷамоати деҳоти Бозорбой Бурунови ноҳияи Ваҳдат. Аз Озода то маркази шаҳр 6 км. Аҳолиаш 1518 нафар, тоҷикон. Номи пешина — Бешкаппа (то соли 2004).
Озода Нурсаидова

Озода Нурсаидова — номи пурра Озода Саидзода Парпиевна) - сароянда, оҳангсоз, коргардон ва аъзои узви коргардонҳои дар Туркия. Зиндагинома Озода Нурсаидова 9 октябри соли 1974 дар вилояти Тошканд таваллуд шудааст 1. Соли 1999 факултаи сурудхонии суннатиро дар Консерваторияи давлатии Тошканд ба номи Ашрафӣ хатм кардааст 2. Фаъолият Озода фаъолияти эҷодии худро аз сурудани мусиқии шарқӣ, таронаҳо ва мақоми байналмиллалӣ оғоз карда, дар ин самтҳо хуб кор кардааст. Соли 1994 дар фонди тиллоии ширкати миллии телевизион ва радиои Ӯзбекистон ду тарона бо номи Мугулчаи наво ва Инонма-ро сароидааст. Ҳамон сол Мухаммад Юсуф бо шеър-таронаи "уҳаббат қайдасан"-ро эҷод кард. Ин тарона хело машҳур шуд. Сароянда дар болои худ сахт кор кардан гирифт. Ӯ боз ду таронаи "Этмасмидим" ва "Отажон"-ро баровард. Соли 1997, Мухаббат қайдасан?-ро клип намуд, ки ин клипи аввалини ӯ гардид. Ҳамон сол ӯ аввалин албоми мусиқии худро омода карда, пешкаши мухлисон кард. Соли 1999 албоми дуюмашро ба шунавандагон расонд. Худи хамон сол консерти яккаашро пешкаши тамошобинон кард. Соли 2001 барандаи ҷоизаи Беҳтарин овозхони сол шуд. Дар кишварҳои дигар Озода Саидзодаро ҳам овозхон ҳам оҳангсоз мешиносанд. Зимнан, Озода Нурсаидова, ки дар авоили солҳои 2000-ум дар Ӯзбекистон маҳбубияти бесобиқа пайдо карда буд, барои бисёре аз овозхонҳои шинохта монеи пешравӣ арзёбӣ мешуд. Овози ӯро ба таври ғайрирасмӣ барои 13 сол мамнӯъ эълон намуданд. Аввалин мамнуият дар соли 2003 оғоз ёфт. Соли 2006 ин ҳолат боз такрор шуд. "Ба Сурхондарё рафтам. Мо бояд консерт медодем. Мо баромад кардем, ба мо маблағ надоданд. Консерти дуюм дар Шурчӣ дар буд. Ташкилкунандагон ба мо ваъда доданд, ки якбора маблағи ду консертро медиҳанд. Мо ба консерти дуюм рафтем. Маро дар қаҳвахонае, ки дар наздикии варзишгоҳ воқеъ буд, гузоштанд. Навозандагони ман дар стадион буданд ва ба ҳунарнамоӣ омодагӣ медиданд. Вақти баромад кардан расид, аммо маро аз қаҳвахона касе набурд. Издиҳом ба намоиш гузоштанд. Соли 2003 буд. Вақте ба Тошканд баргаштам, фаҳмидам, ки ба далели ин консерт маро манъ кардаанд." - гуфт Саидзода. Сурудҳои хонанда дар экранҳои радио ва телевизион дигар намоиш дода намешуданд. Озода Нурсаидова, ки мехост дар хориҷа кор кунад, вале модараш намехост, гумон дошт, ки кораш дар Ӯзбекистон тамом мешавад. Бо вуҷуди ин, ӯ бори дигар кӯшиш кард. Бо вуҷуди мушкилот Озода дар соли 2018 таронаи "Я Ҳабибӣ"-ро пешкаши мухлисон кард ва ин тарона ба яке аз маъруфтарин таронаҳои соли 2018 табдил ёфт. Ба саволе, ки чаро насабатон Нурсаидоваро ба насаби Саидзода иваз кардед, ӯ ҷавоб дод: "Дар шиносномаи аслӣ насабам Нурсаидова аст, аз хурдӣ номи бобоямро мегирифтам, барои ҳамин ба Саидзода иваз кардам. Таронаҳои ӯ аз қабили "Қанийди", "Эслама мени", "Сокини Ишқ", "Соғинди дил", "Аждодлар", "Кечиринг она", "Лейли", "Сен бўлмасанг бошқаси", "Ламбо", "Ҳаяти" хит мебошанд. Дискография Ҷоизаҳо.
Озода Раҳмон

Раҳмон Озода Эмомалӣ (Раҳмонова Озода Эмомалиевна то апрели соли 2014 2 январи соли 1978, Данғара, Вилояти Кӯлоб, ҶШС Тоҷикистон, ИҶШС) — ходими давлатии тоҷик, Сафири фавқулода ва мухтори дараҷаи 2, номзади илмҳои ҳуқуқшиносӣ 3. Мушовири давлатии адлия. Роҳбари Дастгоҳи иҷроияи Президенти Ҷумҳурии Тоҷикистон (аз 27 январи 2016). Зиндагинома Раҳмон Озода Эмомалӣ 3 январи соли 1978 дар ноҳияи Данғараи вилояти Кӯлоб ба дунё омадааст, миллаташ тоҷик. Оиладор, соҳиби 5 фарзанд 4. Таҳсил Солҳои дар Донишгоҳи давлатии миллии Тоҷикистон ва солҳои дар Донишгоҳҳои Ҷорҷтаун ва Мериленди ИМА (бахши забономӯзӣ) таҳсил намудааст 4. Фаъолияти корӣ Фаъолияти сиёсӣ Раҳмон Озода Эмомалӣ дар ҳимояи манфиатҳо ва мавқеи кишвар дар рафти вохӯрию мулоқотҳо бо намояндагони баландпояи давлатҳои хориҷӣ ва созмонҳои байналмилалӣ, рушди муносибатҳои дуҷониба ва бисёрҷониба ва такони нав бахшидан ба муносибатҳои консулии Тоҷикистон саҳми арзанда дорад. Қобили қайд аст, ки маҳз дар давраи фаъолияти Раҳмон Озода Эмомалӣ дар низоми Вазорати корҳои хориҷӣ бо ибтикор ва роҳбарии ӯ санадҳои меъёрии ҳуқуқии Ҷумҳурии Тоҷикистон вобаста ба фаъолаияти консулӣ такмил гардиданд. Аз ҷумла, дар ин давра "Қоидаҳо оид ба тартиби барасмиятдарорӣ ва додани раводиди Ҷумҳурии Тоҷикистон ба шаҳрвандони хориҷӣ ва шахсони бешаҳрвандӣ", "Қоидаҳои додани шиносномаҳои хориҷии дорои ҳомили электронии маълумот ва Шаҳодатномаи бозгашт ба Ҷумҳурии Тоҷикистон ба шаҳрвандони Ҷумҳурии Тоҷикистон" таҳия шуданд, ки бо қарорҳои Ҳукумати Ҷумҳурии Тоҷикистон тасдиқ гардиданд. Бо ташаббуси Раҳмон Озода Эмомалӣ шиносномаҳои биометрӣ ва кортҳои идентификатсионӣ дар Ҷумҳурии Тоҷикистон ҷорӣ гардида, тамоми санадҳои меъёрии ҳуқуқии соҳа ба талаботи санадҳои ҳуқуқии байналмилалӣ мутобиқ гардонида шудааст. Саҳми Раҳмон Озода Эмомалӣ дар амалӣ намудани иқдому ташаббусҳои Пешвои миллат, ки боиси боз ҳам боло рафтани эътибори Тоҷикистон дар арсаи байналмилалӣ мегардад, тавсеа ёфтани муносибатҳои дипломатӣ хеле назаррас мебошад. Фаъолияти илмӣ Раҳмон Озода Эмомалӣ 25 майи 2012 дар Душанбе дар мавзӯи "Рушди қонунгузорӣ дар бораи ҳуқуқ ва озодиҳои занон дар Тоҷикистон (солҳои)" 3 рисолаи номзадӣ ҳимоя кард 8. Озода унвонҷӯи Пажӯҳишгоҳи давлат ва ҳуқуқи Академияи илмҳои Тоҷикистон буд, ин тадқиқотро бо раҳбарии академик Фозил Тоҳиров ба анҷом расондааст 9. Ҷоизаҳо Озода Раҳмон рутбаи дипломатии Сафири Фавқулода ва Мухтор дорад. Ӯ ҳамчунин 25 майи соли 2017 ба унвони мушовири давлатии адлияро аз ҷониби Президенти Ҷумҳурии Тоҷикистон Эмомалӣ Раҳмон дарёфт кардааст 10. Раҳмон Озода Эмомалӣ 28 августи соли 2015 аз ҷониби Президенти Ҷумҳурии Тоҷикистон барои хидматҳои содиқонааш ба Ватан бо ордени Шараф, дараҷаи қадрдонӣ гардидааст.
Озодагон (рӯзнома)

Рӯзномаи "Озодагон" "Озодагон" (Шаблон:- "Озодагон"— ҳафтаномаи ҷамъиятиву сиёсӣ ба забони тоҷикӣ мебошад. Ношир - Муассисаи хусусии "Рўзномаи Озодагон"аст. Мавзӯъҳои рӯзнома – шарҳу тавзеҳи рафти воқеаҳо дар Тоҷикистон ва ҷаҳон. Таҳлил ва шарҳи масъалаҳои сиёсӣ ва иқтисодӣ, иҷтимоӣ-ҳуқуқӣ ва ҳаёти иҷтимои ва фарҳангии мамлакат мебошад. Рӯзнома ба андозаи А – 3 16 саҳифа ба забони тоҷикӣ, дар як ҳафта 1 маротиба нашр мешавад. Таърих Сохтор Пайвандҳо:.
Озодамоҳ Муҳтарамова

Озодамоҳ Муҳтарамова (20 августи 1955, ноҳияи Москва — 8 апрели 2021) — овозхони тоҷик, Ҳунарпешаи шоистаи ҶШС Тоҷикистон, Ҳунарпешаи халқии Тоҷикистон 1. Зиндагинома Озодамоҳ Муҳтарамова 20 августи соли 1955 дар деҳаи Шоҳони ноҳияи Шӯробод ба дунё омада, барои таҳсил ба ноҳияи Москва меравад. Аз синни 13-солагиаш дар театри халқии ноҳия ҳамчун овозхон ба фаъолият оғоз мекунад 2. Дар театри мазкур нозукиҳои мусиқиро аз ҳофизи шинохтаи мардумӣ Одина Ҳошим хуб омӯхта, то ба овозхони касбӣ расидааст. Баъди хатми мактаби миёна дар Театри халқии ноҳияи Москва ба фаъолият пардохт ва то соли 2000 дар ин ҷо ҳунарнамоӣ кард. Солҳои сарояндаи ансамбли этнографии назди раёсати фарҳанги вилояти Хатлон кор кардааст, аз соли 2006 сарояндаи ансамбли этнографии "Ганҷина"-и Филармонияи давлатии Тоҷикистон буд 3. Хонавода Ҳамсари Озодамоҳ Муҳтарамова овозхон ва оҳангсоз Маҳмадбек Ғаниев аст 4. Таронаҳо Таронаҳояш аз лиҳози бакоргирии перояҳои ҳунарӣ қобили таваҷҷӯҳанд, дар лаҳнаш меҳре ва ҷӯшише пинҳон аст, ки аз гиреҳи эҳсоси шунаванда убур менамояд. Теъдоди сурудҳои хондааш аз сад мегузарад. "Модар", "Чашми тар", "Тоҷикистон", "Танҳоӣ", "Шаби ҳиҷрон", "Ошиқон", "Эй дил", "Сарви гуландом", "Рози дил", "Кӯзаро бишкаста", "Маскваи ман", "Ноз" аз зумраи беҳтарин таронаҳояш мебошанд 3. Ба Афғонистон, Покистон, Арабистон, Туркия, Банкок, Таиланд, Лаҳистон, Олмон, Фаронса ва дигар давлатҳо сафари ҳунарӣ анҷом додааст 3. Даргузашт Озодамоҳ Муҳтарамова 8 апрели 2021 дар синни 66-солагӣ даргузашт.
Озодвор

Озодвор — оҳанг, суруди бостонаест, мансуб ба Озодвори Чангӣ Озодвор, шуъбаи созӣ дар "понздаҳ мақом" ва гӯшаи алоҳидаи сози дар "Дувоздаҳмақом" ки дар байни шуъбаҳои "Наврӯзи сабо" ва "Наврӯзи Хоро" чун қисмати иловагии сози барои такмили ин шуъбаҳо истифода шудааст.
Озодии Меҳнат

Озодии Меҳнат — деҳа дар ҷамоати деҳоти 20-солагии Истиқлолияти Тоҷикистони ноҳияи Вахш. Аз Озодии Меҳнат то маркази ҷамоат 8 км, то маркази ноҳия 12 км. Аҳолиаш 865 нафар, тоҷикон.
Озодвори Чангӣ

Озодвори Чангӣ, Озод 1 (зод. Эрон) — чангнавози эронӣ, аз занони маъруфи мусиқидон дар даврони Сосонӣ ва подшоҳии шоҳаншоҳ Хусрави Парвиз, ҳамасри Борбаду Накисо.
Озодии Занон

Озодии Занон — деҳа дар ҷамоати Деҳоти Сарикиштии ноҳияи Рӯдакӣ. Аз Озодии Занон то маркази ҷамоат 1 км, то маркази ноҳия 19 км. Аҳолиаш 2641 нафар, тоҷикон.
Озодии Шарқ

Озодии Шарқ — деҳа дар ҷамоати деҳоти Қадриддин Ғиёсови ноҳияи Абдураҳмони Ҷомӣ. Аз Озодии Шарқ то маркази ҷамоат 2 км, то маркази ноҳия 9 км. Аҳолиаш 1479 нафар, тоҷикон.
Озодии афкор ва сухан

Озодии афкор ва сухан - яке аз ҳуқуқҳои сиёсии шаҳрвандони Ҷумҳурии Тоҷикистон буда, дар Конститутсияи ҶТ (моддаи 30) ва дигар қонунҳои ҷорӣ муқаррар шуда, аз тарафи давлат кафолат дода шудааст. Озодии афкор ин озодии конститутсионӣ ба шумор рафта, хусусияти хоси худро дорад. Барои амалӣ гаштани озодии афкор якчанд омилҳои асосӣ зарур мебошад: Якум, дар ҷамъият муҳити мусоид барои шахс ба вуҷуд овардан зарур аст, ки ӯ озодона бетаҳдид ва аз ҳар гуна ақидаҳо озод фикр ронда тавонад. Ҳатто ҳаракати ҳар як шахси ҷудогона ягон хавфу хатари сиёсӣ, ё ин ки ягон шубҳаеро наоварда, ҳамчун тарзи ҳаёти одамон гардад. Дувум, озодии афкор ин ифодаи амалӣ буда, ба воситаи озодии сухан иҷро мегардад. Аммо сухан танҳо яке аз воситаҳои баёни ақидаҳои инсон мебошад. Шахс метавонад бо дигар воситаҳо афкори худро ифода кунад (масалан, ба воситаи мактуб, ба воситаи нақш офаридан ва ғайраҳо). Сеюм, озодии афкор ба тариқи истисно яке аз воситаи таъсиррасонии психотропии шуури одам ҳам шуда метавонад. Озодии сухан воситаи озодона дар пеши мардум ақидаҳои худро баён намудан ба таври расмӣ ва ё муқаррарӣ ба шумор меравад. Озодии сухан одатан дар воситаҳои ташвиқоту тарғибот истифода шуда, шахс метавонад, ки онро ба мақсади муайян ва расман баён намояд, аз ҷумла ақидаҳои сиёсӣ, динӣ ва ғайраро. Дар Конститутсияи Ҷумҳурии Тоҷикистон (моддаи 8) баъзан маҳдудияти озодии сухан муқаррар карда шудааст. Масалан, дар Конститутсия гуфта шудааст, ки "таъсис ва фаъолияти иттиҳодияҳои ҷамъиятие, ки нажодпарастӣ, хусумат, бадбинии иҷтимоӣ ва мазҳабро тарғиб мекунанд ва ё барои бо зӯрӣ сарнагун карда, ташкилотҳои тиҷоратӣ, ба истиснои корхонаҳои воҳид ва намудҳои дигари ташкилотҳои дар қонун зикрёфта метавонанд бо ҳама гуна фаъолияте машғул шаванд, ки қонун манъ накардааст. Меъёрҳое, ки озодии фаъолияти соҳибкориро кафолат медиҳанд, дар ҳамаи қонунҳо оид ба фаъолияти соҳибкории инфиродӣ ва шаклҳои ташкилию ҳуқуқии шахсони ҳуқуқӣ дарҷ шудаанд...
Озодии ширкат варзидан дар ҳаёти фарҳангӣ

Озодии ширкат варзидан дар ҳаёти фарҳангӣ - яке аз ҳуқуқҳои асосии шахс озодона ширкат варзидан дар ҳаёти фарҳангӣ мебошад, ки дар моддаи 40 Конститутсияи Ҷумҳурии Тоҷикистон бо чунин тарз муқаррар шудааст: ҳар шахс ҳақ дорад озодона дар ҳаёти фарҳангии ҷамъият, эҷодиёти бадеӣ, илмӣ ва техникӣ ширкат варзад, аз дастовардҳои онҳо истифода барад. Дар баробари ин Конститутсия (моддаи 44) шахсро вазифадор мекунад, ки ёдгориҳои таърихию фарҳангиро ҳифз намояд.. низ Ҳуқуқу озодиҳои конститутсионии инсон ва шаҳрванд.
Озодии шартномаи (қарордоди) меҳнатӣ

Озодии шартномаи (қарордоди меҳнатӣ) - дар бастани шартномаи (қарордоди) меҳнатӣ тарафҳо озод мебошанд. Чунин фикр бевосита аз муқаррароти моддаи 26 КМ ҶТ бармеояд. Озодии шартномаи (қарордоди) меҳнатӣ ва озодии меҳнат мафҳумҳои гуногунмаъно бошанд ҳам, ба ҳам тавъаманд. Чунончи, ҳар як шаҳрванд ҳуқуқи интихоби касб, ихтисос ва ҳуқуқи машғул шудан ба фаъолияти соҳибкориро дорад. Амалӣ гардидани ҳуқуқҳои мазкур бо баробари дигар шартномаҳо, инчунин ба воситаи шартномаи (қарордоди) меҳнатӣ имконпазир мебошад. Тарафҳо ҳангоми ба имзо расонидани шартномаи (қарордоди) меҳнатӣ озод ва дорои ҳуқуқи баробар мебошанд. Маҷбур намудан барои бастани шартномаи (қарордоди) меҳнатӣ ғайр аз ҳолатҳое, ки Кодекси меҳнат, дигар қонунҳо ва ё уҳдадориҳои ихтиёран қабулнамудаи корфармо пешбинӣ намудаанд, мумкин нест. Беасос рад кардани бастани шартномаи (қарордоди) меҳнатӣ бо корманде, ки аз ҷониби хадамоти шуғли давлатӣ, аз ҳисоби квота, брон ба кор фиристода шудааст, инчунин дар дигар ҳолатҳое, ки бевосита дар Кодекси меҳнат ва дигар қонунҳо муқаррар гардидаанд, манъ мебошад.
Озодии ҳайвонот (китоб)

Озодии ҳайвонот — номи китоби бори аввал соли 1975 чопшудаи Питер Сингер мебошад. Он консепти этикии интерес — утилитарианистии этикаи ҳайвонотро дар бар мегирад, яъне зарар ё фоида аз як амал ё ки бетарафӣ (беаҳамиятӣ), ва ҳамчунин шароити ҳайвонот дар чорводории интенсивӣ ва озмоиши ҷонваронро тавзеҳ мекунад. Зиёда аз ним миллион бор фурӯхта шуда ва якчанд маротиба тарҷума шуда, ин китоб барои пайдо шудани Ҷунбиши Ҳуқуқи ҳайвонот кумак кард. Аз як тараф, он гоҳе сахт дар дохил ва хориҷи Ҷунбиши Ҳуқуқи ҳайвонот мавриди ҳамла қарор гирифт, ва аз сӯи дигар ҳамчун классикаи адабиёти этикӣ ва сиесӣ дар робитаи байни одамон ва ҷонварони ғайриинсонӣ ҳисобида мешавад. Дар ҳоле, ки Питер ингер аз замони чоп дигар асарҳоро барои этикаи робитаи Инсон — ҳайвон навиштааст, лекин дар мусоҳибаи наве дар соли 2011 ба китобаш "Озодии Ҳайвонот" ҳамчун намоиши кофии мавқеияти худ ишора кард, ки тавзеҳоти дигареро талаб намекунад.
Озодшаҳр

Озодшаҳр (инчунин ба забони румӣ чун ва; пештар, Шоҳ Пасанд, инчунин ба забони румӣ чун) — шаҳр ва пойтахти Шаҳристони Озодшаҳр дар устони Гулистон, дар шимоли Эрон. Дар барӯйхатгирии соли 2011, шумораи аҳолии он 39,484 дар 10,944 оила буд.
Озодкунии пеш аз муҳлат

Озодкунии пеш аз муҳлат - пеш аз муҳлат озод кардани шахси маҳкумшуда аз адои ҷазои бо ҳукми суд муайяншуда. Дар Ҷумҳурии Тоҷикистон танҳо дар ҳолатҳое татбиқ мегардад, ки дар қонун пешбинӣ шуда бошад. Қонунгузории ҷиноятӣ, иҷрои ҷазои ҷиноятӣ ва мурофиаи ҷиноятӣ якчанд шакли озодкунии пеш аз муҳлатро пешбинӣ мекунанд: озодкунии шартӣ пеш аз муҳлат; озодкунӣ бо мақсади ба ҷазои сабуктар иваз намудан; озодкунии пеш аз муҳлат бо сабаби беморӣ; озодкунии занони ҳомиладор ва заноне, ки кӯдакони то сесола доранд ва озодкунӣ бо сабаби маъюбӣ. Озодкунии пеш аз муҳлат танҳо аз тарафи суд ва мувофиқи тартиботи муқарраркардаи қонун амалӣ гардонида мешавад. Озодкунии пеш аз муҳлат аз озодкунӣ пас аз адои муҳлати ҷазо ва озодкунӣ бо санади авф фарқ мекунад.. низ Озодӣ.
Озодшаҳр (Дӯстӣ)

Озодшаҳр (то 2024 — Тоҷикобод 1) — деҳа дар ҷамоати деҳоти Деҳқонбоди ноҳияи Дӯстӣ. Аз деҳа то маркази ҷамоат 5 км, то маркази ноҳия 18 км. Аҳолиаш 1155 нафар, тоҷикон.
Озодии эътиқод

Озодии эътиқод дин — ҳуқуқи пайравӣ ва имони ба ҳама гуна дин. Таърихан, маънои ин истилоҳ густариш ёфтааст ва имрӯзҳо озодии эътиқод одатан ҳамчун ҳуқуқи пайравӣ кардан ё пайравӣ накардани ба ягон дин, таблиғи ҷаҳонбинии динӣ ё дигар ҷаҳонбинӣ ва ё тарғиби радд ё қабули он дарк карда мешавад. Таърих Форси қадим (асри то милод) — Куруш, Ҳиндустони қадим (асри то милод) — Ашока. Рум — таҳаммулпазирӣ ба онҳое, ки ҳамроҳи худоёни худ ва румӣ эътироф кардаанд. 313 — Фармони Милан: номае, ки дар он императорҳо Константин ва Литсиниюс дар бораи таҳаммулпазирии динӣ дар қаламрави империяи Рум эълон кардаанд. пас аз соли 1206 — Ясои Бузурги Чингизхон, ки дар баробари ғайра дар он таҳаммулпазирии маҳдуди мазҳабӣ ба ӯ эълом шуда буд: ба худоёни худ бовар кардан манъ набуд, аммо дар баробари ин ба Худои ягона бовар кардан лозим буд. 1568 — қонун дар бораи озодии виҷдон ва эътиқод, ки аз ҷониби парлумони Маҷористон дар шаҳри Торда қабул шудааст 1. 1573 — Конфедератсияи Варшава дар Муштаракулманофеи Лаҳистон-Литва тҷк. — амалкунии фармони Нант оид ба таҳаммулпазирии динӣ (ба гугенотҳо) дар Фаронса. 1689 — Санади таҳаммулпазирии динӣ дар Англия. 1789 — Эъломияи ҳуқуқи инсон ва шаҳрванд дар Фаронса. 1791 — Озодии дин дар ислоҳи якуми Конститутсияи ИМА сабт шудааст. 17 апрели соли 1905 — фармони императорӣ дар бораи таҳкими принсипҳои таҳаммулпазирии динӣ дар Русия. 17 октябри соли 1906 — Фармони олии шахсии ба Сенат додашуда "Дар бораи тартиби ташаккул ва амали ҷамоаҳои куҳансол ва мазҳабӣ ва ҳуқуқу уҳдадориҳои пайравони созишҳои имони куҳна ва сектантҳое, ки аз православӣ ҷудо шудаанд" 2 3. 14 декабри соли 1906 — моддаи 185 Кодекси ҷиноятии Империяи Русия, ки барои аз масеҳият дур шудан ба ғайримасеҳӣ ҷазо дода мешуд, бекор карда шуд 4. 1917 — бекор кардани Палеи сукунат. 1918 — ҷудошавии калисо аз давлат дар Русияи Шӯравӣ (Фармон дар бораи ҷудо кардани калисо аз давлат ва мактаб аз калисо). Озодии дин дар ҳуқуқи байналмилалӣ Дар замони муосир, он дар системаи муносибатҳои дуҷониба ҳамчун ҳимояи ҳуқуқҳои ақаллиятҳо рушд кард (масалан, ҳимояи ҳуқуқҳои православӣ дар Империяи Усмонӣ бо созишномаҳои он бо Империяи Русия кафолат дода мешуд); дар муносибатҳои бисёрҷониба аз соли 1878 5 Он дар Эъломияи умумии ҳуқуқи инсон, Паймони байналмилалӣ дар бораи ҳуқуқҳои шаҳрвандӣ ва сиёсӣ, Конвенсияи Аврупо оид ба ҳимояи ҳуқуқҳои инсон ва озодиҳои асосӣ сабт шудааст.
Озодҷон Хидиров

Озодҷон Ҳамидзода - сармуҳаррири рӯзномаи вилояти Самарқанд - "Овози Самарқанд". Зиндагинома Озодҷон Ҳамидович Хидиров 8 апрели соли 1976 дар деҳаи Гулбоғи ноҳияи Самарқанд дида ба дунё кушодааст. Пас аз хатми мактаби миёнаи рақами 17 зодгоҳ шомили факултети филологияи тоҷики Донишгоҳи давлатии Самарқанд гардид. Аз синни мактабӣ ба эҷодкорӣ шавқи беандоза дошт. Ин шавқ ба ӯ роҳбар шуда, соли 1994 ба кори идораи рӯзномаи "Овози Самарқанд" қабул гардид. Таи 20 сол ба вазифаҳои хатбар, мусаҳҳеҳ, ходими адабӣ, мудири шґъбаи маънавият, котиби масъул ва ҷонишини сармуҳаррир кор кард. Соли 2011 сармуҳаррири рӯзномаи Шӯрои намояндагони халқ ва ҳокимияти вилоят - "Овози Самарқанд" таъйин шуд. Ӯ депутати Шӯрои намояндагони халқи ноҳияи Самарқанд аст.
Озодӣ (деҳа, н. Дӯстӣ)

Озодӣ — деҳа дар ҷамоати деҳоти Деҳқонбоди ноҳияи Дӯстӣ. Аз Озодӣ то маркази ҷамоат аз 1 км камтар км, то маркази ноҳия 13 км. Аҳолиаш 954 нафар, тоҷикон.
Озодӣ (дар хуқуқ)

Озодӣ (дар хуқуқ) - 1) соҳаи бо ҳуқуқ кафолатгаштаи мухторияти фард аст, ки дар ҳудуди он шахс мустақилона, мувофиқи хоҳишаш амал мекунад. Ҳуқуқ ва озодиҳои инсон ва шаҳрванд – вазъи ҳуқуқии шахс ба воситаи маҷмӯи хуқуқу озодӣ ва вазифаҳои асосии инсон ва шаҳрвандро, ки дар меъёрҳои ҳамаи соҳаҳои хуқуқи амалкунанда инъикос ёфтаанд, муайян мегардад. 1 Озодӣ - 2) дар адабиёти мавҷуда мафҳуми озодӣ ба ду маъно эзоҳ дода шудааст.1 озодӣ категорияи фалсафӣ ва ҳуқуқӣ буда, шахс мустақилона тарзи зиндагӣ ва фаъолияти худро интихоб менамояд, ба шарте ки он бо ягон қоидаву рафторҳо алоқаманд набошад, ғайр аз қоидаву рафторҳое, ки ҳатмӣ аз тарафи давлат муқаррар шудаанд ё урфу одатҳое, ки дар байни халқ вуҷуд доранд. 2.2 дар Конститутсия ё дигар меъёрҳои ҳуқуқӣ ба шахс имконияти рафтори муайянеро содир кардан муқаррар шудааст. Масалан, дар Конститутсияи Ҷумҳурии Тоҷикистон боби 2 "Ҳуқуқ, озодӣ ва вазифаҳои асосии инсон ва шаҳрванд" ном дорад. Дар ин мафҳум ҳам имконияти ҳуқуқ доштан ва ҳам озодии инсон (шахс) муқаррар гардидааст. Ҳуқуқу озодиҳое, ки дар Конститутсия муайян карда шудааст, ба шахс имконият медиҳад, ки рафтори муайян, ҳаракат, рафторе, ки ба ҳуқуқ мувофиқат мекунад, содир намояд. Озодӣ бошад, мафҳуми васеъ буда, якчанд роҳҳои амалӣ гаштани худро дошта, дар баробари он, дар як вақт мумкин буда, дар дигар ҳолат, дар меъёрҳои ҳуқуқӣ ҷой додани он ғайриимкон мебошад. Аз ин лиҳоз, якчанд воситаҳои амалӣ гаштани озодии суханро дар меъёрҳои ҳуқуқ имконияти ҷой додан мавҷуд аст (аз ҷумла, имконияти ташкил намудани воситаҳои ахбори омма, паҳн намудани ахбор ва ғайра).
Озодӣ (деҳа, н. Ёвон)

Озодӣ — деҳа дар ҷамоати деҳоти Ҳасан Ҳусейнови ноҳияи Ёвон. Аз Озодӣ то маркази ҷамоат 4 км, то маркази ноҳия 3 км. Аҳолиаш 2315 нафар, тоҷикон.
Озодӣ (ноҳияи Пахтаарал)

Озодӣ Азаттық) — деҳа дар вилояти Туркистони Қазоқистон. Дар ноҳияи Пахтаарал ҷойгир аст. Дар соли 2009 737 нафар аҳолӣ дошт.
Озоносфера

Озоносфера - қабати озонии атмосфера, ки дар сатҳи замин дар баландии 10-50 км ҷойгир аст. Миқдори асосии озон дар он қисми озоносфера ғун мешавад, ки аз сатҳи замин дар баландии 20-25 км воқеъ аст. Пайдоиши озонро дар озоносфера ва паҳншавии онро дар баландиҳои гуногун назарияи фотохимиявӣ шарҳ медиҳад. Озон радиатсияи офтобро фурӯ мебарад ва дар ҳамин асос қисми аз ҷиҳати биологӣ фаъоли радиатсияи офтоб ба замин омада намерасад.
Озон (ноҳияи Киржач)

Озон — деҳа, яке аз маҳаллаҳои аҳолинишини Федератсияи Русия мебошад. Деҳа, дар ҳайати ноҳияи Киржач, ки дар вилояти Владимир қарор дорад, дохил мешавад.
Озу

Озу — яке аз шаҳрҳои префектураи Еҳиме, Ҷопон аст.
Озунакс

Озунакс (зод. асри) — пизишк ва равоншиноси даврони Ашкониён.
Озори ҷинсӣ

Озори ҷинсӣ ё ҳамлаи ҷинсӣ — як навъи таъқиб аст, ки иғвои шаҳвонӣ ё ғайримустақимро дар бар мегирад, аз ҷумла ваъдаҳои номатлуб ва номуносиби подош дар ивази неъматҳои ҷинсӣ 1. Озори ҷинсӣ як қатор амалҳоро дар бар мегирад, аз пешниҳодҳои шифоҳӣ то таҷовузи ҷинсӣ. Таъқиб метавонад дар муҳити гуногуни иҷтимоӣ, аз қабили ҷои хона, мактаб ва ғайра рух диҳад. Таъқибкунандагон ё қурбониёни таъқиб метавонанд аз ҳар ҷинс бошанд. Дар шароити ҳуқуқии имрӯза озори ҷинсӣ ғайриқонунӣ аст. Қонунҳо оид ба озори ҷинсӣ умуман танҳо таҳқир, пешниҳодҳои шифоҳӣ ё ҳодисаҳои ҷудогонаро манъ намекунанд – ин аз он иборат аст, ки "кодекси умумии рафтор" вуҷуд надорад. Дар ҷои таъқиб метавонад ғайриқонунӣ бошад, агар он зуд-зуд ё шадид бошад, муҳити кории душманона ё таҳқиромезро ба вуҷуд оварад ё ба қарори номатлуб оид ба шуғл оварда расонад 2. Бо вуҷуди ин, фаҳмиши ҳуқуқӣ ва иҷтимоии озори ҷинсӣ дар фарҳангҳо фарқ мекунад. Таҳқиркунанда метавонад роҳбар, корманд ё муштарӣ бошад. Азияти шаҳвонӣ (дар шакли суханҳои қабеҳ ва ифротгароӣ, инчунин таҷовузи ҷисмонӣ) дар ҷои кор на ҳатман бо нафси шаҳват сурат мегирад, балки барои қонеъ кардани шаҳват ба қудрат аст. Дар баъзе кишварҳо, озори ҷинсии кӯчагӣ дар шакли таҳқири ҷинсӣ, таҳқир ва шарҳҳои таҳқиромез бар ҷинсият тибқи қонун ҷазо дода мешавад (масалан, таъқиби ҷиноӣ дар Филиппин тибқи Қонун дар бораи ҷойҳои бехатар ва ҷаримаи маъмурӣ дар Фаронса). Нигаред низ.
Озорново (ноҳияи Меленков)

Озорново — деҳа, яке аз маҳаллаҳои аҳолинишини Федератсияи Русия мебошад. Деҳа, дар ҳайати ноҳияи Меленков, ки дар вилояти Владимир қарор дорад, дохил мешавад.